nibzard/narodne-novine-full-text-markdown huggingface dataset:
## Odluka o izmjeni Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

### NN 128/2013 (23.10.2013.), Odluka o izmjeni Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2794

Na osnovi odredbi članka 87. Zakona o obveznom zdravstvenom osiguranju (»Narodne novine« broj 80/13.), članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) i članka 14. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 23/13., 38/13., 50/13., 51/13., 99/13. i 103/13.) Upravno vijeće Hrvatskog zavoda za zdravstveno osiguranje na 44. sjednici održanoj 25. rujna 2013.godine, uz suglasnost ministra zdravlja, a po prethodno pribavljenom mišljenju nadležnih komora, donijelo je

ODLUKA

O IZMJENI ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja (»Narodne novine« broj 38/13. i 99/13.) u članku 48. stavku 2. brišu se riječi: »za tim«.

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/13-01/304

Urbroj: 338-01-01-13-1

Zagreb, 25. rujna 2013.

Predsjednik

Upravnog vijeća Hrvatskog zavoda za zdravstveno osiguranje

prim. mr. sc. Marijan Cesarik, dr. med., v. r.

Odluka, NN 128/2013-2794
## Dopune Općih uvjeta ugovora o provođenju bolničke zdravstvene zaštite iz obveznog zdravstvenog osiguranja

### NN 128/2013 (23.10.2013.), Dopune Općih uvjeta ugovora o provođenju bolničke zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2795

Na osnovi članka 90. Zakona o obveznom zdravstvenom osiguranju (»Narodne novine« broj 80/13.), članka 295. Zakona o obveznim odnosima (»Narodne novine«, broj 35/05. i 41/08.) i članka 26. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11. i 18/13.) Upravno vijeće Hrvatskog zavoda za zdravstveno osiguranje na 44. sjednici održanoj 25. rujna 2013. godine donijelo je

DOPUNE OPĆIH UVJETA

UGOVORA O PROVOĐENJU BOLNIČKE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju bolničke zdravstvene zaštite iz obveznog zdravstvenog osiguranja (»Narodne novine« broj 34/13. i 103/13.) iza članka 13. dodaje se novi članak 13.a koji glasi:

»Članak 13.a

Ugovorne strane suglasne su da Zavod može tijekom kalendarske godine ugovoriti provođenje specijalističko-konzilijarne zdravstvene zaštite osiguranim osobama Zavoda za djelatnost hemodijalize s drugom za osigurane osobe dostupnijom zdravstvenom ustanovom.

Ugovorne strane su suglasne da u slučaju iz stavka 1. ovog članka Zavod ima pravo Ustanovi umanjiti utvrđeni iznos sredstava za liječenje hemodijalizom razmjerno umanjenju broja ugovorenih postupak.

Ugovorne strane suglasne su da osigurana osoba koja u skladu s evidencijom Zavoda provodi liječenje hemodijalizom u Ustanovi može tijekom godine promijeniti ugovornu zdravstvenu ustanovu u kojoj provodi liječenje hemodijalizom samo uz prethodnu suglasnost Zavoda«.

Članak 2.

Iza članka 20. dodaje se novi članak 20.a koji glasi:

»Članak 20.a

Ustanova se obvezuje da će osiguranoj osobi koja provodi hemodijalizu u Ustanovi, a koja kroz određeno vremensko razdoblje izbiva iz mjesta prebivališta, odnosno boravka, pravovremeno osigurati provođenje hemodijalize putem suradne ustanove u mjestu privremenog boravka osigurane osobe u Republici Hrvatskoj.«

Članak 3.

Ove Dopune Općih uvjeta objavljuju se u »Narodnim novinama«.

Klasa: 025-04/13-01/305

Urbroj: 338-01-01-13-1

Zagreb, 25. rujna 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

Izmjene i dopune, NN 128/2013-2795
## Dopune Općih uvjeta ugovora o provođenju specijalističko-konzilijarne zaštite iz obveznog zdravstvenog osiguranja

### NN 128/2013 (23.10.2013.), Dopune Općih uvjeta ugovora o provođenju specijalističko-konzilijarne zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2796

Na osnovi članka 90. Zakona o obveznom zdravstvenom osiguranju (»Narodne novine« broj 80/13.), članka 295. Zakona o obveznim odnosima (»Narodne novine«, broj 35/05. i 41/08.) i članka 26. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11. i 18/13.) Upravno vijeće Hrvatskog zavoda za zdravstveno osiguranje na 44. sjednici održanoj 25. rujna 2013. godine donijelo je

DOPUNE OPĆIH UVJETA

UGOVORA O PROVOĐENJU SPECIJALISTIČKO-

-KONZILIJARNE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju specijalističko-konzilijarne zdravstvene zaštite iz obveznog zdravstvenog osiguranja (»Narodne novine« broj 34/13. i 103/13.) iza članka 13. dodaje se novi članak 13.a koji glasi:

»Članak 13.a

Ugovorne strane suglasne su da Zavod može tijekom kalendarske godine ugovoriti provođenje specijalističko-konzilijarne zdravstvene zaštite osiguranim osobama Zavoda za djelatnost hemodijalize s drugom za osigurane osobe dostupnijom zdravstvenom ustanovom.

Ugovorne strane su suglasne da u slučaju iz stavka 1. ovog članka Zavod ima pravo Ustanovi umanjiti utvrđeni iznos sredstava za liječenje hemodijalizom razmjerno umanjenju broja ugovorenih postupak.

Ugovorne strane suglasne su da osigurana osoba koja u skladu s evidencijom Zavoda provodi liječenje hemodijalizom u Ustanovi može tijekom godine promijeniti ugovornu zdravstvenu ustanovu u kojoj provodi liječenje hemodijalizom samo uz prethodnu suglasnost Zavoda.«

Članak 2.

Iza članka 17. dodaje se novi članak 17.a koji glasi:

»Članak 17.a

Ustanova se obvezuje da će osiguranoj osobi koja provodi hemodijalizu u Ustanovi, a koja kroz određeno vremensko razdoblje izbiva iz mjesta prebivališta, odnosno boravka, pravovremeno osigurati provođenje hemodijalize putem suradne ustanove u mjestu privremenog boravka osigurane osobe u Republici Hrvatskoj.«

Članak 3.

Ove Dopune Općih uvjeta objavljuju se u »Narodnim novinama«.

Klasa: 025-04/13-01/306

Urbroj: 338-01-01-13-1

Zagreb, 25. rujna 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

Izmjene i dopune, NN 128/2013-2796
## Odluka o izmjenama i dopunama Odluke o ograničavanju izloženosti kreditnih institucija valutnom riziku

### NN 128/2013 (23.10.2013.), Odluka o izmjenama i dopunama Odluke o ograničavanju izloženosti kreditnih institucija valutnom riziku

HRVATSKA NARODNA BANKA

2797

Na temelju članka 161. stavka 1. točke 4. Zakona o kreditnim institucijama (»Narodne novine«, broj 117/2008., 74/2009., 153/2009., 108/2012. i 54/2013.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O OGRANIČAVANJU IZLOŽENOSTI KREDITNIH INSTITUCIJA VALUTNOM RIZIKU

Članak 1.

U Uputi za provedbu Odluke o ograničavanju izloženosti kreditnih institucija valutnom riziku koja je sastavni dio Odluke o ograničavanju izloženosti kreditnih institucija valutnom riziku (»Narodne novine«, br. 38/2010. i 62/2011.) u članku 3. postojeći tekst postaje stavak 1. te se dodaje stavak 2. koji glasi:

»(2) Plasmani rizične skupine A ne umanjuju se za ispravke vrijednosti. Devizna imovina se ne umanjuje za naplaćene nekamatne prihode koji se odnose na buduće razdoblje te imaju obilježje kamatnog prihoda.«

Članak 2.

Prvo izvješće u skladu s ovom Odlukom kreditna institucija dužna je dostaviti 4. studenoga 2013. za dan 31. listopada 2013.

Ova Odluka objavljuje se u »Narodnim novinama« i stupa na snagu 31. listopada 2013.

O. br. 249-020/10-13/BV

Zagreb, 17. listopada 2013.

Guverner

prof. dr. sc. Boris Vujčić, v. r.

Odluka, NN 128/2013-2797
## Indeks potrošačkih cijena u rujnu 2013.

### NN 128/2013 (23.10.2013.), Indeks potrošačkih cijena u rujnu 2013.

DRŽAVNI ZAVOD ZA STATISTIKU

2798

Državni zavod za statistiku objavljuje:

INDEKS

POTROŠAČKIH CIJENA U RUJNU 2013.

Indeks potrošačkih cijena u rujnu 2013. u odnosu na kolovoz 2013. iznosi 100,6.

Klasa: 957-04/13-01/14

Urbroj. 555-09-05-13-2

zagreb, 16. listopada 2013.

Ravnatelj

Marko Krištof, v. r.

Ostalo, NN 128/2013-2798
## Odluka o postavljanju izvanrednog i opunomoćenog veleposlanika Republike Hrvatske u Kraljevini Španjolskoj

### NN 129/2013 (25.10.2013.), Odluka o postavljanju izvanrednog i opunomoćenog veleposlanika Republike Hrvatske u Kraljevini Španjolskoj

PREDSJEDNIK REPUBLIKE HRVATSKE

2799

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96 i 72/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/20, urbroj: 5030115/1-13-08 od 11. listopada 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

dr. sc. SVJETLAN BERKOVIĆ postavlja se za izvanrednog i opunomoćenog veleposlanika Republike Hrvatske u Kraljevini Španjolskoj, sa sjedištem u Madridu.

Ova Odluka stupa na snagu 1. studenoga 2013. godine.

Klasa: 018-07/13-02/42

Urbroj: 71-05-03/1-13-2

Zagreb, 17. listopada 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2799
## Odluka o postavljanju izvanrednog i opunomoćenog veleposlanika Republike Hrvatske u Republici Poljskoj

### NN 129/2013 (25.10.2013.), Odluka o postavljanju izvanrednog i opunomoćenog veleposlanika Republike Hrvatske u Republici Poljskoj

PREDSJEDNIK REPUBLIKE HRVATSKE

2800

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96 i 72/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/24, urbroj: 5030115/1-13-08 od 11. listopada 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

dr. sc. ANDREA BEKIĆ postavlja se za izvanrednu i opunomoćenu veleposlanicu Republike Hrvatske u Republici Poljskoj, sa sjedištem u Varšavi.

Ova Odluka stupa na snagu 1. studenoga 2013. godine.

Klasa: 018-07/13-02/43

Urbroj: 71-05-03/1-13-2

Zagreb, 17. listopada 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2800
## Odluka o postavljanju generalnog konzula Republike Hrvatske u Saveznoj Republici Njemačkoj

### NN 129/2013 (25.10.2013.), Odluka o postavljanju generalnog konzula Republike Hrvatske u Saveznoj Republici Njemačkoj

PREDSJEDNIK REPUBLIKE HRVATSKE

2801

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 23. Zakona o vanjskim poslovima (»Narodne novine« broj 48/96 i 72/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/18, urbroj: 5030115/1-13-08 od 11. listopada 2013., donosim

ODLUKU

O POSTAVLJANJU GENERALNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ

ZVONKO PLEĆAŠ postavlja se za generalnog konzula Republike Hrvatske u Saveznoj Republici Njemačkoj, sa sjedištem u Düsseldorfu i konzularnim ovlastima nad konzularnim područjem koje obuhvaća teritorij Savezne zemlje Nordrhein-Westfalen.

Ova Odluka stupa na snagu 1. studenoga 2013. godine.

Klasa: 018-07/13-03/10

Urbroj: 71-05-03/1-13-2

Zagreb, 17. listopada 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2801
## Odluka o dodjeli odlikovanja Reda Nikole Šubića Zrinskog Policijskoj postaji Dalj

### NN 129/2013 (25.10.2013.), Odluka o dodjeli odlikovanja Reda Nikole Šubića Zrinskog Policijskoj postaji Dalj

PREDSJEDNIK REPUBLIKE HRVATSKE

2802

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin njezinih pripadnika u Domovinskom ratu, odlikuje se

POLICIJSKA POSTAJA DALJ.

Klasa: 060-03/13-08/02

Urbroj: 71-03/3-13-01

Zagreb, 26. srpnja 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2802
## Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom skupniku Marku (Ante) Odžaku

### NN 129/2013 (25.10.2013.), Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom skupniku Marku (Ante) Odžaku

PREDSJEDNIK REPUBLIKE HRVATSKE

2803

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 15. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Petra Zrinskog i Frana Krste Frankopana s pozlaćenim pleterom, kao časni znak vječnog spomena poginulom za hrvatsku državu u iznimnim okolnostima u miru, odlikuje se

skupnik MARKO (Ante) ODŽAK.

Klasa: 060-03/13-10/01

Urbroj: 71-03/3-13-01

Zagreb, 26. srpnja 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2803
## Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom Anti (Niko) Grabiću

### NN 129/2013 (25.10.2013.), Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom Anti (Niko) Grabiću

129 25.10.2013 Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom Anti (Niko) Grabiću

PREDSJEDNIK REPUBLIKE HRVATSKE

2804

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 15. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Petra Zrinskog i Frana Krste Frankopana s pozlaćenim pleterom, kao časni znak vječnog spomena poginulom za hrvatsku državu u iznimnim okolnostima u miru, odlikuje se

ANTE (Niko) GRABIĆ.

Klasa: 060-03/13-10/03

Urbroj: 71-03/3-13-01

Zagreb, 18. rujna 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2804
## Odluka o dodjeli odlikovanja Reda hrvatskog trolista 21. mješovitom PO artiljerijskom divizionu - Zagreb

### NN 129/2013 (25.10.2013.), Odluka o dodjeli odlikovanja Reda hrvatskog trolista 21. mješovitom PO artiljerijskom divizionu - Zagreb

PREDSJEDNIK REPUBLIKE HRVATSKE

2805

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuje se

21. MJEŠOVITI PO ARTILJERIJSKI DIVIZION – ZAGREB.

Klasa: 060-03/13-15/09

Urbroj: 71-03/3-13-01

Zagreb, 26. srpnja 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2805
## Odluka o dodjeli odlikovanja Reda hrvatskog trolista Darku (Milan) Ivanoviću Baljaku

### NN 129/2013 (25.10.2013.), Odluka o dodjeli odlikovanja Reda hrvatskog trolista Darku (Milan) Ivanoviću Baljaku

PREDSJEDNIK REPUBLIKE HRVATSKE

2806

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuje se

DARKO (Milan) IVANOVIĆ BALJAK.

Klasa: 060-03/13-15/10

Urbroj: 71-03/3-13-01

Zagreb, 18. rujna 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2806
## Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske

### NN 129/2013 (25.10.2013.), Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske

PREDSJEDNIK REPUBLIKE HRVATSKE

2807

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. bojnik DRAGAN (Štefan) HODAK

2. nadnarednik DAVOR (Ivan) PODGORSKI.

Klasa: 060-03/13-16/14

Urbroj: 71-03/3-13-01

Zagreb, 18. rujna 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2807
## Odluka o dodjeli odlikovanja Reda hrvatskog pletera Željku (Stjepan) Hrastniku

### NN 129/2013 (25.10.2013.), Odluka o dodjeli odlikovanja Reda hrvatskog pletera Željku (Stjepan) Hrastniku

PREDSJEDNIK REPUBLIKE HRVATSKE

2808

Na temelju članka 98. Ustava Republike Hrvatske (»Narodne novine», broj 85/10 – pročišćeni tekst) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

ŽELJKO (Stjepan) HRASTNIK.

Klasa: 060-03/13-16/13

Urbroj: 71-03/3-13-01

Zagreb, 18. rujna 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2808
## Odluka o dodjeli odlikovanja Spomenice domovinskog rata za sudjelovanje u Domovinskom ratu

### NN 129/2013 (25.10.2013.), Odluka o dodjeli odlikovanja Spomenice domovinskog rata za sudjelovanje u Domovinskom ratu

PREDSJEDNIK REPUBLIKE HRVATSKE

2809

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuju se

1. VAZMOSLA V (Mate) PEREŠA

2. ĐILDO ((Josip) PLIŠKO

3. ŽELJKO (Ivan) VORIĆ.

Klasa: 060-03/ 13-17/06

Urbroj: 71-03/3-13-01

Zagreb, 18. rujna 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2809
## Odluka o dodjeli odlikovanja Spomenice domovinskog rata Marijani (Krešo) Pleša-Čadonić

### NN 129/2013 (25.10.2013.), Odluka o dodjeli odlikovanja Spomenice domovinskog rata Marijani (Krešo) Pleša-Čadonić

PREDSJEDNIK REPUBLIKE HRVATSKE

2810

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuje se

MARIJANA (Krešo) PLEŠA-ČADONIĆ.

Klasa: 060-03/13-17/05

Urbroj: 71-03/3-13-01

Zagreb, 26. srpnja 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2810
## Odluka o dodjeli medalje "Oluja" bojniku Draganu (Štefanovom) Hodaku

### NN 129/2013 (25.10.2013.), Odluka o dodjeli medalje "Oluja" bojniku Draganu (Štefanovom) Hodaku

PREDSJEDNIK REPUBLIKE HRVATSKE

2812

Na temelju članka 98. Ustava Republike Hrvatske (»Narodne novine« broj 85/10 – pročišćeni tekst), članka 2. stavka 1. točke 3. Odluke o ustanovljenju medalja za sudjelovanje u vojno-redarstvenim operacijama i u iznimnim pothvatima (»Narodne novine«, broj 60/95 i 14/96), a na prijedlog ministra obrane, donosim

ODLUKU

KOJOM SE DODJELJUJE MEDALJA »OLUJA«

bojniku DRAGANU (Štefanovom) HODAKU

za sudjelovanje u pripremi i izvođenju vojno-redarstvene operacije »Oluja«.

Klasa: 061-01/13-03/03

Urbroj: 71-03/3-13-01

Zagreb, 18. rujna 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2812
## Odluka o ispravku Odluke o dodjeli odlikovanja klasa: 060-03/12-16/03, urbroj: 71-03/3-12-02 od 24. svibnja 2012.

### NN 129/2013 (25.10.2013.), Odluka o ispravku Odluke o dodjeli odlikovanja klasa: 060-03/12-16/03, urbroj: 71-03/3-12-02 od 24. svibnja 2012.

PREDSJEDNIK REPUBLIKE HRVATSKE

2813

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red hrvatskog pletera klasa: 060-03/12-16/03, urbroj: 71-03/3-12-02 od 24. svibnja 2012.), na način da umjesto

»2. MIROSLAV (Vinko) KRIŠTOFIĆ«

piše

»2. MIROSLAV (Vinko) KRISTOFIĆ«.

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/12-16/03

Urbroj: 71-03/3-13-03

Zagreb, 10. rujna 2013.

Predsjednik

Republike Hrvatske

Ivo Josipović, v. r.

Odluka, NN 129/2013-2813
## Pravilnik o izmjeni Pravilnika o pograničnoj propusnici i dozvoli za jednokratni prijelaz zajedničke državne granice

### NN 129/2013 (25.10.2013.), Pravilnik o izmjeni Pravilnika o pograničnoj propusnici i dozvoli za jednokratni prijelaz zajedničke državne granice

MINISTARSTVO UNUTARNJIH POSLOVA

2816

Na temelju članka 77. stavka 1. podstavka 1. Zakona o izmjenama i dopunama Zakona o strancima (»Narodne novine« broj: 74/2013) ministar unutarnjih poslova donosi

PRAVILNIK

O IZMJENI PRAVILNIKA O POGRANIČNOJ PROPUSNICI I DOZVOLI ZA JEDNOKRATNI PRIJELAZ ZAJEDNIČKE DRŽAVNE GRANICE

Članak 1.

U Pravilniku o pograničnoj propusnici i dozvoli za jednokratni prijelaz zajedničke državne granice (»Narodne novine« broj: 81/2013), u Obrascu 1 koji je tiskan uz taj Pravilnik i njegov je sastavni dio, poleđina Obrasca 1 zamjenjuje se s poleđinom Obrasca 1 koja je tiskana uz ovaj Pravilnik i njegov je sastavni dio.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-68110/1-2013.

Zagreb, 17. listopada 2013.

Ministar
Ranko Ostojić, v. r.

Poleđina Obrasca 1

![](dodatni/429114.jpg)

129 25.10.2013 Pravilnik o izmjeni Pravilnika o pograničnoj propusnici i dozvoli za jednokratni prijelaz zajedničke državne granice

129 25.10.2013 Pravilnik o izmjeni Pravilnika o pograničnoj propusnici i dozvoli za jednokratni prijelaz zajedničke državne granice

Pravilnik, NN 129/2013-2816
## Pravilnik o izmjenama i dopunama Pravilnika o uvjetima i načinu obavljanja mjera za sprečavanje i suzbijanje bolničkih infekcija

### NN 129/2013 (25.10.2013.), Pravilnik o izmjenama i dopunama Pravilnika o uvjetima i načinu obavljanja mjera za sprečavanje i suzbijanje bolničkih infekcija

129 25.10.2013 Pravilnik o izmjenama i dopunama Pravilnika o uvjetima i načinu obavljanja mjera za sprečavanje i suzbijanje bolničkih infekcija

MINISTARSTVO ZDRAVLJA

2818

Na temelju članka 67. stavka 1. Zakona o zaštiti pučanstva od zaraznih bolesti (»Narodne novine«, broj 79/07., 113/08. i 43/09.) ministar zdravlja donosi

PRAVILNIK

O IZMJENAMA I DOPUNAMA PRAVILNIKA O UVJETIMA I NAČINU OBAVLJANJA MJERA ZA SPREČAVANJE I SUZBIJANJE BOLNIČKIH INFEKCIJA

Članak 1.

U Pravilniku o uvjetima i načinu obavljanja mjera za sprečavanje i suzbijanje bolničkih infekcija (»Narodne novine«, broj 85/12.) u članku 2. stavku 1. podstavku 3. riječi: »pružaju usluge smještaja u okviru socijalne skrbi« zamjenjuju se riječima: »u okviru smještaja pružaju korisnicima uslugu pojačane njege (stacionarnu njegu)«.

Podstavak 14. mijenja se i glasi:

»Povjerenstvo pružatelja usluga socijalne skrbi je tijelo koje donosi program sprečavanja i suzbijanja infekcija povezanih sa zdravstvenom skrbi kod pružatelja usluga socijalne skrbi koji u okviru smještaja pružaju korisnicima uslugu pojačane njege (stacionarnu njegu), prati provođenje tog programa te analizira rezultate programa na godišnjoj razini.«.

Članak 2.

U članku 21. stavku 1. iza riječi: »socijalne skrbi« dodaju se riječi: »koji u okviru smještaja pružaju korisnicima uslugu pojačane njege (stacionarnu njegu)«.

Članak 3.

Članak 22. mijenja se i glasi:

»Predsjednika, zamjenika predsjednika i članove Bolničkog povjerenstva odnosno Povjerenstva pružatelja usluga socijalne skrbi koji u okviru smještaja pružaju korisnicima uslugu pojačane njege (stacionarnu njegu) imenuje Upravno vijeće na prijedlog ravnatelja ustanove, odnosno odgovarajuće tijelo upravljanja na prijedlog osobe ovlaštene za zastupanje pojedinog pružatelja usluga socijalne skrbi.«.

Članak 4.

U članku 24. stavku 1. iza riječi: »socijalne skrbi« dodaju se riječi: »koji u okviru smještaja pružaju korisnicima uslugu pojačane njege (stacionarnu njegu)«.

U podstavku 1. riječi: »pružatelja usluga socijalne skrbi« brišu se.

U podstavku 3. riječ: »ustanove« briše se.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-02/140

Urbroj: 534-10-1-1/1-13-1

Zagreb, 15. listopada 2013.

Ministar
prof. dr. sc. Rajko Ostojić, dr. med., v. r.

Pravilnik, NN 129/2013-2818
## Rješenje o verifikaciji i dodjeli naziva "Referentni centar Ministarstva zdravlja za dijagnostiku i liječenje raka dojke" Klinici za onkologiju Kliničkog bolničkog centra Zagreb

### NN 129/2013 (25.10.2013.), Rješenje o verifikaciji i dodjeli naziva "Referentni centar Ministarstva zdravlja za dijagnostiku i liječenje raka dojke" Klinici za onkologiju Kliničkog bolničkog centra Zagreb

MINISTARSTVO ZDRAVLJA

2819

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 144/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za onkologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za dijagnostiku i liječenje raka dojke« na vrijeme od pet godina.

2. Klinika za onkologiju Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za dijagnostiku i liječenje raka dojke«.

3. »Referentni centar Ministarstva zdravlja za dijagnostiku i liječenje raka dojke« Klinike za onkologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/10

Urbroj: 534-10-1-1-2/5-13-14

Zagreb, 1. listopada 2013.

Ministar

prof. dr. sc. Rajko Ostojić, dr. med., v. r.

Rješenje, NN 129/2013-2819
## Rješenje o dodjeli naziva "Referentni centar Ministarstva zdravlja za neurooftalmologiju" Klinici za očne bolesti Kliničkog bolničkog centra Zagreb

### NN 129/2013 (25.10.2013.), Rješenje o dodjeli naziva "Referentni centar Ministarstva zdravlja za neurooftalmologiju" Klinici za očne bolesti Kliničkog bolničkog centra Zagreb

MINISTARSTVO ZDRAVLJA

2820

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 144/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za očne bolesti Kliničkog bolničkog centra Zagreb, dodjeljuje se naziv »Referentni centar Ministarstva zdravlja za neurooftalmologiju« na vrijeme od pet godina.

2. Klinika za očne bolesti Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za neurooftalmologiju«.

3. »Referentni centar Ministarstva zdravlja za neurooftalmologiju« Klinike za očne bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/09

Urbroj: 534-10-1-1-2/5-13-12

Zagreb, 1. listopada 2013.

Ministar

prof. dr. sc. Rajko Ostojić, dr. med., v. r.

Rješenje, NN 129/2013-2820
## Rješenje o dodjeli naziva "Referentni centar Ministarstva zdravlja za dijagnostiku i liječenje akutne i kronične boli" Klinici za neurologiju Kliničkog bolničkog centra "Sestre milosrdnice"

### NN 129/2013 (25.10.2013.), Rješenje o dodjeli naziva "Referentni centar Ministarstva zdravlja za dijagnostiku i liječenje akutne i kronične boli" Klinici za neurologiju Kliničkog bolničkog centra "Sestre milosrdnice"

MINISTARSTVO ZDRAVLJA

2821

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 144/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra »Sestre milosrdnice«, Zagreb, dodjeljuje se naziv »Referentni centar Ministarstva zdravlja za dijagnostiku i liječenje akutne i kronične boli« na vrijeme od pet godina.

2. Klinika za neurologiju Kliničkog bolničkog centra »Sestre milosrdnice«, Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za dijagnostiku i liječenje akutne i kronične boli«.

3. »Referentni centar Ministarstva zdravlja za dijagnostiku i liječenje akutne i kronične boli« Klinike za neurologiju Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/07

Urbroj: 534-10-1-1-2/5-13-16

Zagreb, 3. listopada 2013.

Ministar

prof. dr. sc. Rajko Ostojić, dr. med., v. r.

Rješenje, NN 129/2013-2821
## Rješenje o dodjeli naziva "Referentni centar Ministarstva zdravlja za plastičnu, rekonstrukcijsku i estetsku kirurgiju" Klinici za plastičnu, rekonstrukcijsku i estetsku kirurgiju Kliničke bolnice Dubrava

### NN 129/2013 (25.10.2013.), Rješenje o dodjeli naziva "Referentni centar Ministarstva zdravlja za plastičnu, rekonstrukcijsku i estetsku kirurgiju" Klinici za plastičnu, rekonstrukcijsku i estetsku kirurgiju Kliničke bolnice Dubrava

MINISTARSTVO ZDRAVLJA

2822

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 144/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za plastičnu, rekonstrukcijsku i estetsku kirurgiju Kliničke bolnice Dubrava, Zagreb, dodjeljuje se naziv »Referentni centar Ministarstva zdravlja za plastičnu, rekonstrukcijsku i estetsku kirurgiju dojke i kirurgiju šake« na vrijeme od pet godina.

2. Klinika za plastičnu, rekonstrukcijsku i estetsku kirurgiju Kliničke bolnice Dubrava, Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za plastičnu, rekonstrukcijsku i estetsku kirurgiju dojke i kirurgiju šake«.

3. »Referentni centar Ministarstva zdravlja za plastičnu, rekonstrukcijsku i estetsku kirurgiju dojke i kirurgiju šake« Klinike za plastičnu, rekonstrukcijsku i estetsku kirurgiju Kliničke bolnice Dubrava, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/10-01/26

Urbroj: 534-10-1-1-2/5-13-24

Zagreb, 1. listopada 2013.

Ministar

prof. dr. sc. Rajko Ostojić, dr. med., v. r.

Rješenje, NN 129/2013-2822
## Rješenje o ukidanju naziva "Referentni centar Ministarstva zdravstva i socijalne skrbi za bjesnoću" Zavodu za javno zdravstvo "Dr. Andrija Štampar", Zagreb

### NN 129/2013 (25.10.2013.), Rješenje o ukidanju naziva "Referentni centar Ministarstva zdravstva i socijalne skrbi za bjesnoću" Zavodu za javno zdravstvo "Dr. Andrija Štampar", Zagreb

MINISTARSTVO ZDRAVLJA

2823

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12, 144/12 i 82/13) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Zavod za javno zdravstvo »Dr. Andrija Štampar«, Zagreb, ne ispunjava uvjete za obnovu i dodjelu naziva »Referentnog centra Ministarstva zdravlja za bjesnoću«.

II. Ukida se naziv »Referentni centar Ministarstva zdravstva i socijalne skrbi za bjesnoću« Zavodu za javno zdravstvo »Dr. Andrija Štampar«, Zagreb.

Klasa: UP/I-510-01/06-01/29

Urbroj: 534-10-1-1-2/5-13-36

Zagreb, 4. listopada 2013.

Ministar

prof. dr. sc. Rajko Ostojić, dr. med., v. r.

Rješenje, NN 129/2013-2823
## Odluka o katastarskoj izmjeri na području Grada Zagreba za k.o. Čučerje

### NN 129/2013 (25.10.2013.), Odluka o katastarskoj izmjeri na području Grada Zagreba za k.o. Čučerje

129 25.10.2013 Odluka o katastarskoj izmjeri na području Grada Zagreba za k.o. Čučerje

DRŽAVNA GEODETSKA UPRAVA

2824

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA ZAGREBA ZA k.o. ČUČERJE

1. U svrhu izrade katastra nekretnina i obnove zemljišne knjige na području Grada Zagreba za katastarsku općinu Čučerje provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d. Split, Split.

3. U obavljanju poslova na katastarskoj izmjeri službenici Gradskog ureda za katastar i geodetske poslove Grada Zagreba i zaposlenici tvrtke Geodetski zavod d.d. Split, Split, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Grada Zagreba za k.o. Čučerje dužni su do 1. prosinca 2013. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

5. Upravitelji općih, javnih i drugih dobara na području Grada Zagreba za k.o. Čučerje dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Gradski ured za katastar i geodetske poslove Grada Zagreba i tvrtka Geodetski zavod d.d. Split, Split, osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/12-04/03

Urbroj: 541-03-01-01/3-13-77

Zagreb, 10. listopada 2013.

Ravnatelj
dr. sc. Danko Markovinović, v. r.

Odluka, NN 129/2013-2824
## Pravilnik o izmjeni Pravilnika o načinu propisivanja i izdavanja lijekova na recept

### NN 129/2013 (25.10.2013.), Pravilnik o izmjeni Pravilnika o načinu propisivanja i izdavanja lijekova na recept

HRVATSKI ZAVOD ZA ZDRAVSTVENO OSIGURANJE

2825

Na osnovi članka 20. stavka 9., a u vezi s člankom 157. točkom 7. Zakona o obveznom zdravstvenom osiguranju (»Narodne novine« broj 80/13.), članka 17. Pravilnika o mjerilima za razvrstavanje lijekova te o propisivanju i izdavanju lijekova na recept (»Narodne novine« broj 86/13.) i članka 26. točke 11. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.), Upravno vijeće Hrvatskog zavoda za zdravstveno osiguranje na 45. izvanrednoj sjednici održanoj 22. listopada 2013. godine donijelo je

PRAVILNIK

O IZMJENI PRAVILNIKA O NAČINU PROPISIVANJA I IZDAVANJA LIJEKOVA NA RECEPT

Članak 1.

U Pravilniku o načinu propisivanja i izdavanja lijekova na recept (»Narodne novine« broj 17/09., 46//09., 4/10., 13/10., 110/10., 131/10., 1/11., 16/11. i 52/11.) tiskanice recepata iz članka 5 . stavka 3. zamjenjuju se novim tiskanicama recepata koje su sastavni dio ovog Pravilnika.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/13-01/328
Urbroj: 338-01-01-13-1
Zagreb, 22. listopada 2013.

Predsjednik
Upravnog vijeća
Hrvatskog zavoda za zdravstveno osiguranje
prim. mr. sc. Marijan Cesarik, dr. med., v. r.

[**Tiskanica 1**](dodatni/429124.pdf)

[**Tiskanica 2**](dodatni/429125.pdf)

129 25.10.2013 Pravilnik o izmjeni Pravilnika o načinu propisivanja i izdavanja lijekova na recept

129 25.10.2013 Pravilnik o izmjeni Pravilnika o načinu propisivanja i izdavanja lijekova na recept

Pravilnik, NN 129/2013-2825
## Pravilnik o izmjeni Pravilnika o ortopedskim i drugim pomagalima

### NN 129/2013 (25.10.2013.), Pravilnik o izmjeni Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

2826

Na osnovi članka 24. stavka 3. i članka 25., a u vezi s člankom 157. točkom 8. Zakona o obveznom zdravstvenom osiguranju (»Narodne novine« broj 80/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.), Upravno vijeće Hrvatskog zavoda za zdravstveno osiguranje na 45. izvanrednoj sjednici održanoj 22. listopada 2013. godine donijelo je

PRAVILNIK

O IZMJENI PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine« broj 7/12., 14/12., 23/12., 25/12., 45/12., 69/12., 85/12., 92/12., 119/12., 147/12., 21/13., 38/13., 93/13., 119/13. i 125/13.) tiskanice potvrda o pomagalu iz članka 13. stavka 4. zamjenjuju se novim tiskanicama potvrda o pomagalu koje su sastavni dio ovoga Pravilnika.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/13-01/329

Urbroj: 338-01-01-13-1

Zagreb, 22. listopada 2013.

Predsjednik

Upravnog vijeća Hrvatskog zavoda za zdravstveno osiguranje

prim. mr. sc. Marijan Cesarik, dr. med., v. r.

[**POTVRDA o slušnim i surdotehničkim pomagalima**](dodatni/429127.pdf)[**POTVRDA o pomagalima za šećernu bolest**](dodatni/429128.pdf)[**POTVRDA o ortopedskim i drugim pomagalima**](dodatni/429129.pdf)[**POTVRDA o očnim i tiflotehničkim pomagalima**](dodatni/429130.pdf)[**POTVRDA o oblogama za rane**](dodatni/429131.pdf)

129 25.10.2013 Pravilnik o izmjeni Pravilnika o ortopedskim i drugim pomagalima

Pravilnik, NN 129/2013-2826
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjeni Pravilnika o dentalnoj zdravstvenoj zaštiti iz obveznog zdravstvenog osiguranja

### NN 129/2013 (25.10.2013.), Pravilnik o izmjeni Pravilnika o dentalnoj zdravstvenoj zaštiti iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2827

Na osnovi članka 24. stavka 3. i članka 25., a u vezi s člankom 157. točkom 9. Zakona o obveznom zdravstvenom osiguranju (»Narodne novine« broj 80/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 45. izvanrednoj sjednici održanoj 22. listopada 2013. godine donijelo je

PRAVILNIK

O IZMJENI PRAVILNIKA O DENTALNOJ ZDRAVSTVENOJ ZAŠTITI IZ OBVEZNOG ZDRAVSTVENOG OSIGURANJA

Članak 1.

U Pravilniku o dentalnoj zdravstvenoj zaštiti iz obveznog zdravstvenog osiguranja (»Narodne novine« broj 38/13., 49/1., 93/13., 103/13.) tiskanica potvrde o dentalnom pomagalu iz članka 6. stavka 2. mijenja se i sastavni je dio ovoga Pravilnika.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/13-01/332

Urbroj: 338-01-01-13-1

Zagreb, 22. listopada 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

**[POTVRDA o dentalnim pomagalima](dodatni/429133.pdf)**

129 25.10.2013 Pravilnik o izmjeni Pravilnika o dentalnoj zdravstvenoj zaštiti iz obveznog zdravstvenog osiguranja

Pravilnik, NN 129/2013-2827
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjeni Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

### NN 130/2013 (28.10.2013.), Uredba o izmjeni Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

VLADA REPUBLIKE HRVATSKE

2830

Na temelju članka 7. stavka 9. Zakona o fiskalnoj odgovornosti (»Narodne novine«, broj 139/2010), Vlada Republike Hrvatske je na sjednici održanoj 24. listopada 2013. godine donijela

UREDBU

O IZMJENI UREDBE O SASTAVLJANJU I PREDAJI IZJAVE O FISKALNOJ ODGOVORNOSTI I IZVJEŠTAJA O PRIMJENI FISKALNIH PRAVILA

Članak 1.

U Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (»Narodne novine«, br. 78/2011 i 106/2012), u obrascu Upitnik o fiskalnoj odgovornosti (Prilog 2) iz članka 20., pitanja 6. i 14. iz područja planiranja proračuna/financijskog plana mijenjaju se i glase:

»6. Financijski plan proračunskog korisnika jedinice lokalne i područne (regionalne) samouprave sadrži prihode i primitke iskazane po vrstama, rashode i izdatke predviđene za trogodišnje razdoblje, razvrstane prema proračunskim klasifikacijama te obrazloženje prijedloga financijskog plana.

14. Proračun te izmjene i dopune i odluka o izvršavanju dostavljeni su Ministarstvu financija u roku od 15 dana od dana njihova stupanja na snagu.«.

Pitanje 66. iz područja izvještavanja mijenja se i glasi:

»66. Godišnji izvještaj o izvršenju proračuna jedinice lokalne i područne (regionalne) samouprave dostavljen je Ministarstvu financija i Državnom uredu za reviziju u roku od 15 dana nakon što ga je donijelo predstavničko tijelo, odnosno u slučaju da ga predstavničko tijelo nije donijelo, u roku od 60 dana od dana podnošenja navedenog izvještaja predstavničkom tijelu (odgovaraju jedinice lokalne i područne (regionalne) samouprave).«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/121

Urbroj: 50301-05/16-13-2

Zagreb, 24. listopada 2013.

Predsjednik

Zoran Milanović, v. r.

Uredba, NN 130/2013-2830
## Odluka o visini naknade predsjednicima, potpredsjednicima i članovima izbornih povjerenstava i biračkih odbora za provedbu prijevremenih i dopunskih izbora

### NN 130/2013 (28.10.2013.), Odluka o visini naknade predsjednicima, potpredsjednicima i članovima izbornih povjerenstava i biračkih odbora za provedbu prijevremenih i dopunskih izbora

VLADA REPUBLIKE HRVATSKE

2831

Na temelju članka 46. stavka 3. Zakona o lokalnim izborima (»Narodne novine«, broj 144/2012), Vlada Republike Hrvatske je na sjednici održanoj 24. listopada 2013. godine donijela

ODLUKU

O VISINI NAKNADE PREDSJEDNICIMA, POTPREDSJEDNICIMA I ČLANOVIMA IZBORNIH POVJERENSTAVA I BIRAČKIH ODBORA ZA PROVEDBU PRIJEVREMENIH I DOPUNSKIH IZBORA

I.

Ovom Odlukom utvrđuje se visina naknade za rad predsjednicima, potpredsjednicima i članovima izbornih povjerenstava i biračkih odbora za provedbu prijevremenih izbora za zamjenika općinskog načelnika Općine Kneževi Vinogradi iz reda pripadnika hrvatskog naroda, za općinskog načelnika i zamjenika općinskog načelnika Općine Karlobag te za Općinsko vijeće Općine Sopje i Općinsko vijeće Općine Ivanska, kao i dopunskih izbora za člana predstavničkog tijela iz reda pripadnika romske nacionalne manjine u Općini Podturen.

II.

Predsjedniku, potpredsjedniku i članovima stalnog sastava županijskih izbornih povjerenstava za provedbu izbora iz točke I. ove Odluke određuje se naknada u iznosu od 3.600,00 kuna neto po osobi.

Predsjedniku, potpredsjedniku i članovima stalnog sastava općinskih izbornih povjerenstava za provedbu izbora iz točke I. ove Odluke određuje se naknada u iznosu od 1.200,00 kuna neto po osobi.

Članovima proširenog sastava izbornih povjerenstava određuje se naknada u visini od 65% iznosa naknade iz stavaka 1. i 2. ove točke.

Predsjedniku, potpredsjedniku i članovima biračkih odbora za provedbu izbora iz točke I. ove Odluke, određuje se naknada u iznosu od 300,00 kuna neto po osobi.

III.

Sredstva za pokriće troškova izbora pojedine jedinice, a time i troškova naknade za rad predsjednika, potpredsjednika i članova izbornog povjerenstva jedinice, te predsjednika, potpredsjednika i članova biračkih odbora osiguravaju se u proračunu te jedinice.

Sredstvima za provedbu izbora raspolaže izborno povjerenstvo jedinice, koje je odgovorno za raspodjelu i trošenje sredstava te dodjelu odgovarajućih sredstava izbornim tijelima.

IV.

Izborna povjerenstva jedinica objavit će cjelovito izvješće o visini troškova izbora i načinu njihova korištenja, u roku od 30 dana od dana objave službenih rezultata izbora.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/448

Urbroj: 50301-09/06-13-3

Zagreb, 24. listopada 2013.

Predsjednik

Zoran Milanović, v. r.

Odluka, NN 130/2013-2831